ກອງປະຊຸມສະຫຼຸບປະເມີນຜົນການກໍ່ສ້າງໜ່ວຍພັກເຂັ້ມແຂງ-ຮູ້ນຳພາຮອບດ້ານຂອງໜ່ວຍພັກບໍລິສັດວິສາຫະກິດໄປສະນີລາວສາຂາແຂວງ ໄຊຍະບູລີ
ກອງປະຊຸມສະຫຼຸບປະເມີນຜົນການກໍ່ສ້າງໜ່ວຍພັກເຂັ້ມແຂງ-ຮູ້ນຳພາຮອບດ້ານຂອງໜ່ວຍພັກບໍລິສັດວິສາຫະກິດໄປສະນີລາວສາຂາແຂວງ ໄຊຍະບູລີ ໄດ້ຈັດຂຶ້ນໃນຕອນແລງຂອງວັນທີ 20 ກັນຍາ 2016 ຢູ່ທີ່ຫ້ອງປະຊຸມຂອງບໍລິສັດວິສາຫະກິດໄປສະນິລາວ ໂດຍການເປັນປະທານຂອງທ່ານ ທະວິນ ບຸນຍາວົງ ເລຂາໜ່ວຍພັກ ຫົວໜ້າບໍລິສັດວິສາຫະກິດໄປສະນີລາວ
ສາຂາແຂວງໄຊຍະບູລີ, ເປັນກຽດເຂົ້າຮ່ວມີທ່ານ ບຸນລ້ວນ ຊົມສີຫາປັນຍາ ກຳມະການພັກແຂວງ ຫົວໜ້າພະແນກແຜນການ ແລະ ການລົງທຶນແຂວງ ໄຊຍະບູລີ, ມີແຂກຖືກເຊີນ, ສະມາຊິກພັກ, ພະນັກງານພາຍໃນບໍລິສັດວິສາຫະກິດໄປສະນີລາວ ສາຂາແຂວງ ໄຊຍະບູລີເຂົ້າຮ່ວ.
ໃນພິທີທ່ານ ທະວິນ ບຸນຍາວົງ ເລຂາໜ່ວຍພັກ ຫົວໜ້າບໍລິສັດວິສາຫະກິດໄປສະນີລາວ ສາຂາແຂວງໄຊຍະບູລີ, ໄດ້ຂຶ້ນຜ່ານບົດສະຫຼຸບທັງສອງພາກເຊິ່ງທ່ນໄດ້ກ່າວວ່າ: ໜ່ວຍພັກບໍລິສັດວິສາຫະກິດໄປສະນີ ແຂວງໄຊຍະບູລີ ແມ່ນສ້າງຕັ້ງຂຶ້ນຕາມຫົວໜ່ວຍທຸລະກິດຂັ້ນແຂວງ, ມີພາລະບົດບາດເປັນແກ່ນນຳທາງດ້ານການເມືອງແນວຄິດ, ຈັດຕັ້ງນຳພາສະມາຊິກພັກ, ພະນັກງານລັດຖະກອນປະຕິບັດຕາມແນວທາງນະໂຍບາຍມະຕິ, ຄຳສັ່ງຂອງພັກ, ລະບຽບກົດໝາຍຂອງລັດ ແລະ ທິດທາງແຜນການບໍລິສັດວິສາຫະກິດໄປສະນີລາວວາງອອກ, ການນຳພາຂອງໜ່ວຍພັກມີ 4 ພາກສ່ວນ, 5ໜ່ວຍງານຄືເ ພາກສ່ວນຈັດຕັ້ງ-ຫ້ອງການບໍລິການ-ກວດກາ, ພາກສ່ວນບັນຊີ-ການເງິນ, ພາກສ່ວນບໍລິການໄປສະນີ-ການຕະຫຼາດ, ພາກສ່ວນສະຖາບັນເງິນຝາກປະຍັດໄປສະນີ, ໜ່ວຍງານບໍລິຫານ, ໜ່ວຍງານຮັບຝາກໄປສະນີພັນ ແລະ ພັດສະດຸ, ໜ່ວຍງານຮັບຝາກ-ເບີດຈ່າຍມັງດາ, ໜ່ວຍງານກວດກາ ແລະ ໜ່ວຍງານສະຖາບັນເງິນຝາກປະຍັດໄປສະນີ, ປະກອບມີພະນັກງານລັດຖະກອນທັງໝົດ 15 ສະຫາຍ, ຍິງ 7 ສະຫາຍ, ສະມາຊິກພັກ 12 ສະຫາຍ, ຍິງ 5 ສະຫາຍ, ສຳຮອງ 1 ສະຫາຍ, ຍິງ 1 ສະຫາຍ ແລະ ໃນໄລຍະຜ່ານມາຄະນະໜ່ວຍພັກໄດ້ຖືເອົາວຽກງານສຶກສາອົບຮົມດ້ານການເມືອງແນວນຄິດເປັນວຽກງານແຖວໜ້າເພື່ອໃຫ້ສະມາຊິກພັກ, ພະນັກງານໄດ້ຮັບຮູ້ເຊື່ອມຊຶມກຳແໜ້ນແນວທາງນະໂຍບາຍຂອງພັກ, ມະຕິຄຳສັ່ງ, ລະບຽບກົດໝ!ຍຂອງລັດ ເພື່ອແນ່ໃສ່ເຮັດໃຫ້ພະນັກງານ, ສະມາຊິກພັກມີຄວາມເຊື່ອໜັ້ນຕໍ່ການນຳພາຂອງພັກປັບປຸງທັດສະນະຫຼັກໜັ້ນຄຸນທາດການເມືອງ, ຄຸນສົມບັດສິນທຳປະຕິວັດ, ຮູ້ຈຳແນກມິດສັດຕູ, ຍຶ້ດໜັ້ນອຸດົມການສັງຄົມນິຍົມ ແລະ ໄດ້ເຂົ້າຮ່ວມເຊື່ອມຊຶມແນວທາງນະໂຍບາຍຂອງພັກ, ເຂົ້າຮ່ວດຳເນີນຊີວິການເມືອງຂອງພັກທີ່ທາງຂັ້ນເທິງໄດ້ຈັດຂຶ້ນ, ຈາກຜົນຜົນທີ່ຍາດມາໄດ້ສາມາດຕິລາຄາແບ່ງປະເພດໄດ້ຄື: ປະເພດສະມາຊິກພັກ ໄດ້ປະເພດແຂງ 12 ສະຫາຍ, ຍິງ 5 ສະຫາຍ, ປະເພດພະນັກງານ ກຳມະກອນ ໄດ້ປະເພດດີ 3 ສະຫາຍ, ຍິງ 2 ສະຫາຍ, ປະເພດຂະແໜງ ໄດ້ປະເພດແຂງ, ປະເພດອົງການຈັດຕັ້ງມະຫາຊົນ ໄດ້ປະເພດແຂງ, ຕິລາຄາແບ່ງປະເພດໜ່ວຍພັກຕາມການປັບປຸງກໍ່ສ້າງໜ່ວຍພັກເຂັ້ມແຂງທັງ 4 ດ້ານ ແລະ ຮູ່ນຳພາຕາມ 5ເນືອໃນ ໄດ້ປະເພດແຂງ.
ຈາກນັ້ນບັນດາຜູ້ຕາງໜ້າໜ່ວຍງານອົງການຈັດຕັ້ງຍັງໄດ້ພ້ອມກັນຂຶ້ນຈັບມືຜ່ານຂໍ້ແຂ່ງຂັນຮັກຊາດພັດທະນາ, ພ້ອມດຽວກັນນີ້ຍັງໄດ້ມອບໃບຢັ້ງຢືນໜ່ວຍພັກເຂັ້ມແຂງຽຮູ້ນຳພາຮອບດ້ານໃຫ້ບໍລິສັດວິສາຫະກິດໄປສະນີລາວ ສາຂາແຂວງ ໄຊຍະບູລີ, ໂດຍການເປັນກຽດຂຶ້ນມອບໂດຍທ່ານ ບຸນລ້ວນ ຊົມສີຫາປັນຍາ ກຳມະການພັກແຂວງ ຫົວໜ້າພະແນກແຜນການ ແລະ ການລົງທຶນແຂວງ, ຮັບໂດຍທ່ານ ທະວິນ ບຸນຍາວົງ ເລຂາໜ່ວຍພັກ ຫົວໜ້າພະແນກບໍລິສັດວິສາຫະກິດໄປສະນີລາວ.
ຂ່າວ: ທອງຈັນ